Ѽпресла́внагѡ чудесѐ, пріиди́те, наслади́мся, я́кѡ ѿ ѻкрі́на благи́ми уха̂ніи, невла́жную серде́цъ на́шихъ ни́ву умягчи́мъ: ка́кѡ пло́тяный человѣ́къ небесохо́децъ бы́сть, какову́ же лѣ́ствицу водрузѝ, и бжс̑твеннагѡ ра́зума восхо́дъ ѡбрѣ́те, и къ бг҃у прибли́жися, и съ ли́ки ст҃ы́хъ а́гг҃лъ бжс̑твенному прс̑то́лу предстоя̀, ѡ на́съ непреста́ннѡ мо́лится; Ѽпресла́вное чу́до, бг҃оизбра́нный ст҃и́телю, все́й странѣ̀ рѡссі́йстѣй ѕвѣзда̀ пресвѣ́тлая, и всѣ̂мъ вѣ̂рнымъ дарова̂нія разли̂чная подава́еши ѿ сокро́вищанеиздае́ма, исто́чникъ исцѣле́ній, немощны̂мъ врачевство̀ безме́здно, въ напа́стехъ гото́вѣйшій утѣ́шитель, и моли́твенникъ теплѣ́йшій, алеѯі́е прему́дре, моля̀ ѡ на́съ не преста́й чл҃вѣколю́бца, и́стинный на́шъ учи́телю